Klauns Krastijs
Hēršels Šmoikels Pinčass Jeručams Krustofskis (Herschel Shmoikel Pinchas Yerucham Krustofski), labāk pazīstams kā Klauns Krastijs (angļu: Krusty the Klown), ir ebreju izcelsmes izdomāts tēls animācijas seriālā "Simpsoni". Šo tēlu ir ierunājis Dens Kastellaneta. Krastijs ir Bārta un Līzas iemīļotākā TV šova vadītājs, šovā tiek rādīts arī "Niezīša un Kasīša šovs" (The Itchy & Scratchy Show). Viņš ir viens no populārākajiem "Simpsonu" tēliem ārpus Simpsonu ģimenes. Pirmoreiz Klauns Krastijs parādījās "Treisijas Ulmenas šova" sērijā The Krusty the Klown Show 1989. gada 15. janvārī.